Ingebjørg Godskesen

Ingebjørg Amanda Godskesen (født 26. mai 1957) er en norsk politiker (tidligere medlem av FrP). Hun var stortingsrepresentant for Aust-Agder fra 2009 til 2017.

 Bakgrunn 
Godskesen har økonomisk gymnas fra 1977 og har fullført studium i EDB-programmering fra Høgskolen i Agder fra 1978. Hun arbeidet innenfor administrasjon og kontor i Norges Statsbaner fra 1977 til 1986. I 1986 startet hun firmaet ABC-Text Økonomi. Hun var salgskonsulent for Dagligvareservice i 1995.

 Politisk løpebane 

 Lokalpolitiker 
Godskesen ble distriktssekretær i Fremskrittspartiet i 2003 og regionsekretær i 2007.  Hun satt i bystyret i Arendal fra 2003 til 2009, og var medlem av planutvalget og formannskapet, samt kommunens miljø-, kultur- og næringskomité. Hun har også vært fylkesstyremedlem i KS i Agder.

 Stortingsrepresentant 
Fra 2009 til 2017 var hun stortingsrepresentant for Aust-Agder FrP. Hun satt i Stortingets transport- og kommunikasjonskomité fra 2009 til 2015, og var medlem av arbeids- og sosialkomiteen 2015–2017.

På Aust-Agder FrPs nominasjonsmøte den 10. desember 2016 ble hun ikke renominert som kandidat til stortingsvalget i 2017, men ble erstattet med Åshild Bruun-Gundersen. Da Aust-Agder FrP avholdt ekstraordinært nominasjonsmøte 11. februar 2017, valgte hun å trekke seg som kandidat.

 Partibytte 
I juni 2017 meldte Godskesen seg ut av FrP. Hun meldte seg deretter inn i Pensjonistpartiet, der hun ble valgt til politisk nestleder i 2018.

 Referanser 

 Eksterne lenker 



Kategori:Stortingsrepresentanter fra FrP
Kategori:Stortingsrepresentanter for Aust-Agder
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Lokalpolitikere i Arendal
Kategori:FrP-politikere i Aust-Agder
Kategori:Personer fra Arendal kommune